Държавен вестник, бр. 53, 2014 г., стр. 95

БРОЙ  53	
Д Ъ Р Ж А В Е Н  В Е С Т Н И К 	
СТР.  95  
Г л а в а  т р е т а
КООРДИНАЦИЯ МЕЖДУ ОТДЕЛНИТЕ 
ВЕДОМСТВА. РЕД ЗА ПОДАВАНЕ И ВПИС-
ВАНЕ НА ИНФОРМАЦИЯ В РЕГИСТЪРА 
Чл. 15. Координацията по чл. 95, ал. 5 
ЗУТ между отделните ведомства за огра-
ничаване на свлачищата на територията на 
Република България, в т.ч. абразионните и 
ерозионните процеси по Черноморското и 
Дунавското крайбрежие, се осъществява от 
Министерството на регионалното развитие 
по реда на тази глава. 
Чл. 16. (1) При възникване на бедствени 
и аварийни ситуации, предизвикани от не-
благоприятни геодинамични процеси, цен-
тралните и/или териториалните органи на 
изпълнителната власт или други ведомства 
подават сигнал до съответното дружество за 
геозащита, в чийто териториален обхват е 
проявен процесът. 
(2) Дружествата за геозащита извършват 
инженерно-геоложки оглед/участват в коми-
сии, назначени от органите по глава осма от 
Закона за защита при бедствия, в съответствие 
с функциите им по защита при бедствия, за 
констатиране на състоянието на района на 
място и предписват/набелязват мерки за пре-
дотвратяване на аварии и щети и осигуряване 
на безопасността и сигурността на населението 
и застрашената инфраструктура. 
(3) Информацията от извършения инже-
нерно-геоложки оглед/проведена комисия 
се оформя във вид на становище и/или се 
отразява в протокол на комисията по ал. 2 и 
съдържа препоръки за последващи действия 
и технически решения.
(4) Информацията от извършения инже-
нерно-геоложки оглед/проведена комисия се 
предоставя на Министерството на регионал-
ното развитие и на Министерството на въ-
трешните работи – Главна дирекция „Пожарна 
безопасност и защита на населението“, и се 
нанася в регистъра.
Чл. 17. (1) За всяко активизирано, ново-
възникнало свлачище или друг геодинамичен 
процес централните и/или териториалните 
органи на изпълнителната власт или други 
ведомства, в чийто териториален обхват е 
проявен процесът, подават писмен сигнал до 
Министерството на регионалното развитие 
за наличие на неблагоприятни геодинамични 
процеси с копие до съответното дружество 
за геозащита.
(2) Сигналът по ал. 1 съдържа кратки данни 
за местонахождението, вида на възникналия 
процес по преценка на органа, подал сигнала, 
и данни за нанесени деформации. 
(3) Граждани подават сигнал до кметовете 
на общини за активизирано, нововъзникнало 
свлачище или друг геодинамичен процес.
(4) Съответното дружество за геозащита 
извършва проверка на място (инженерно-
геоложки оглед) съвместно с представители 
на органа, подал сигнала, след писмено на-
реждане от Министерството на регионалното 
развитие.
(5) При установяване на данни за неблаго-
приятни геодинамични процеси съответното 
геозащитно дружество изготвя становище, 
което се предоставя на Министерството на 
регионалното развитие и на Министерството 
на вътрешните работи – Главна дирекция „По-
жарна безопасност и защита на населението“. 
(6) Становището по ал. 5 съдържа изводи 
за причините, оценка на състоянието, както 
и предложения за мерки и действия за овла-
дяване на неблагоприятния геодинамичен 
процес и препоръки за последващи действия 
и технически решения за стабилизиране на 
района. 
(7) Информацията от извършения инже-
нерно-геоложки оглед се нанася в регистъра.
Чл. 18. Данни от извършен мониторинг по 
чл. 12 се нанасят в регистъра.
Чл. 19. (1) При настъпили изменения в 
първоначално въведената информация в 
регистъра (активизиране на процесите, уве-
личаване на обхват, изпълнени геозащитни 
мерки и дейности и др.) централните и/или 
териториалните органи на изпълнителната 
власт или ведомства:
1. подават сигнал по реда на чл. 16 или 17;
2. представят информация на Министер-
ството на регионалното развитие за предпри-
ети геозащитни мерки и дейности от тяхна 
страна, в т. ч. във връзка с дадени препоръки 
от дружествата за геозащита.
(2) Физически и/или юридически лица, 
собственици на имоти, представят информа-
ция на кметовете на общини за предприети 
геозащитни мерки и дейности от тяхна стра-
на, в т. ч. във връзка с дадени препоръки от 
дружествата за геозащита.
(3) Кметовете на общини предоставят ин-
формацията по ал. 2 на Министерството на 
регионалното развитие.
(4) Информацията по ал. 1, т. 2 и ал. 2 се 
придружава от документи, удостоверяващи 
настъпилата промяна.
(5) Министерството на регионалното раз-
витие предоставя постъпилата информация по 
ал. 4 на дружествата за геозащита за вписване 
в регистъра. 
Чл. 20. Регистърът се допълва с информа-
цията по чл. 19.